
# Рөстәм Миңнеханов: "Бүгенге һөҗүм ТР Диния нәзарәте җитәкчелеге эшчәнлеге белән бәйле"

*19.07.2012* ТР Президенты Рөстәм Миңнеханов бүген Казанда ТР Мөселманнары диния нәзарәте рәисе мөфти Илдус хәзрәт Фәизгә һөҗүм, Диния нәзарәтенең уку-укыту бүлеге җитәкчесе Вәлиулла хәзрәт Якуповны үтерү вакыйгалары уңаеннан шәрехләмәләрен бирде.


“Беренче канал”га биргән интервьюсында әлеге һөҗүмнәр нәзарәт җитәкчелегенең эшчәнлеге белән бәйле, дигән фикер белдерде ул. “Безнең диния нәзарәте җитәкчеләре традицион ислам сәясәтен алга сөрде. Башка агымнарның да булуы мәгълүм. Бүгенге һәлакәтләр –ачыктан-ачык чакыру. Хокук саклау органнары бу хәлләргә җентеклерәк ачыклык кертер. Мин бу һөҗүмнәрне аларның һөнәри эшчәнлекләре белән бәйледер дип исәплим”, -диде Президент.


Рөстәм Миңнеханов ассызыклаганча, Татарстан җитәкчелеге республикада традицион Исламны яклау курсын алга таба да дәвам итәчәк. “Безнең позиция тагын да катгыйрак булырга тиеш. Исламга хезмәт итүче кешеләр тормышына һөҗүм ясалды, ә традицион Ислам беркайчан да мондый хәлләргә юл куймады”, - дип белдерде ул.

*ТР Президенты матбугат хезмәте*
Рөстәм Миңнеханов: "Бүгенге һөҗүм ТР Диния нәзарәте җитәкчелеге эшчәнлеге белән бәйле"